text: Un poble d'Astúries restaura unes figures a l'estil de l''Ecce homo'
  "DESASTRE ABSOLUT"
  Un poble d'Astúries restaura tres figures del segle XV a l'estil de l''Ecce homo'
  La peculiar restauració de tres talles romàniques amb pintures per a mobles ha sigut qualificada pels experts com un «desastre absolut»
  Divendres, 07/09/2018 - 18:06
  La restauració de tres talles romàniques, datades pels experts en el segle XV i conservades a l'ermita del Rañadorio, a Astúries, per part d'un veí del poble ha sigut qualificada pels especialistes de "desastre absolut".
  De nou cridem #SOSPatrimonio. ¿A ningú li importa aquest espoli continuat al nostre país? ¿Quin tipus de societat permet passivament que destrueixin davant dels seus ulls el llegat dels seus avantpassats? https://t.co/iCEqmxtvDc pic.twitter.com/PhW7BGfZGc
  — ACRE (@A_CR_E) 6 de setembre del 2018
  La intervenció, realitzada sota aprovació del rector, va ser duta a terme per una mà aficionada amb un resultat que encara no se sap quines conseqüències podria tenir per a les obres. Les imatges en qüestió són una talla de Santa Anna acompanyada per la Verge i el Nen, una altra que representa Maria i Jesús i la tercera, una imatge de Sant Pere.
  La restauració s'ha dut a terme amb "una pintura moderna, de les que s'utilitzen per pintar cases o mobles", de manera que s'ha espatllat l'enorme valor històric i artístic de les talles. Segons el restaurador Luis Suárez Saro "no hi ha per on agafar-ho. És paupèrrim". "Ni la tècnica ni els colors tenen res a veure amb els originals", ha explicat l'expert que va realitzar l'última restauració oficial de les talles fa prop de 15 anys.